Diari Oficial de la Generalitat Valenciana


Sumari del DOGV 6243, del 12-04-2010 (2010/3461)

Notificació de demanda i citació a la vista oral a l'empresa Megatir Comercial de Transporte, SL, expedient número V-267/2009.
------------------------------------------------------------------------------------------------------------------------------

### Dades del document

Número de DOGV
:   6243

Data del DOGV
:   12-04-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/3461


Organisme emissor
:   Conselleria d'Infraestructures i Transport

Tipus de document
:   Anunci

Notificació de demanda i citació a la vista oral a l'empresa Megatir Comercial de Transporte, SL, expedient número V-267/2009. [2010/3461]  
El Sr. Ramón Escrig Moreno, president de la Junta Arbitral de Transports de València.  
D'acord amb el que establixen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, fa saber a Megatir Comercial de Transporte, SL, que s'ha intentat la notificació i citació per a la vista oral en l'expedient més amunt indicat com a conseqüència del procediment que s'hi ha seguit i que no ha pogut ser comunicat per absència, ignorat parador, caducat o refusat.  
El text de la notificació és el següent:   
«Amb data 28/04/2009 ha tingut entrada en esta conselleria la reclamació interposada contra vostés per Manuel Romero Valero, la documentació de la qual es troba disponible per a la consulta per l'interessat en esta Junta Arbitral, perquè d'acord amb el que establix l'article primer, apartat b) de l'Orde de 12 de juny de 1991 de la Conselleria d'Obres Públiques, Urbanisme i Transports, es considere que s'ha assabentat, a fi de continuar el procediment.  
D'acord amb l'article 162 de la Llei 13/1996, de 30 de desembre de 1996, de Mesures Fiscals, Administratives i de l'Orde Social; que modifica la Llei 16/1987, de 30 de juliol, d'Ordenació dels Transports Terrestres, modificada parcialment per la Llei 29/2003, de 8 d'octubre, sobre millora de les condicions de competència i seguretat en el mercat del transport per carretera i que en referència a les juntes arbitrals diu:  
"Es presumirà que hi ha l'esmentat acord de sotmetiment a l'arbitratge de les juntes sempre que la quantia de la controvèrsia no excedisca de 6.000 € i cap de les parts que intervenen en el contracte haguera manifestat expressament a l'altra la seua voluntat en contra abans del moment en què s'inicie o hauria d'haver-se iniciat la realització del servici o activitat contractat."  
Atés que no hi ha cap manifestació expressa de no sotmetiment, se li concedix la possibilitat de respondre la demanda abans de la realització de la vista oral, que es fixa, i per a la qual en este acte se'l cita, el pròxim 27 d'abril de 2010, a les 17.15 hores, en els locals d'esta Conselleria d'Infraestructures i Transport, situats a l'avinguda de Blasco Ibáñez núm. 50-7ª planta.  
En esta, ambdós parts podran exposar les al·legacions que consideren pertinents i realitzar les proves oportunes. En el cas de designar un representant que actue en nom seu durant la vista, este haurà d'estar degudament autoritzat amb la documentació que en justifique la representació i en el cas de representar una empresa, s'haurà d'acreditar per mitjà d'una escriptura notarial o un certificat de la secretaria o president de la societat.  
En este mateix sentit, en el cas d'haver previst assistir a la vista acompanyat d'un lletrat, haurà de manifestar-ho abans de la data indicada, a fi de comunicar-ho a la part contrària, per si considerara l'auxili de direcció lletrada.  
La inassistència a la vista oral de l'actor o, si s'escau, del representant que ha designat determinarà que es considere que ha desistit de la reclamació i s'ordenarà l'arxivament de l'expedient.  
La no assistència de la part demandada no impedirà la realització de la vista i que el laude es dicte i queda amb això oberta per al reclamant, si així ho jutja oportú, la via judicial pertinent a fi de sol·licitar-ne l'execució.  
La composició del col·legi arbitral pot ser consultada en la pàgina web de la Conselleria d'Infraestructures i Transport a l'efecte de la recusació d'algun dels membres.  
http://www.cit.gva.es/cast/transportes/juntas-trans/comjuntastrans/  
La qual cosa li comunique perquè en prenga coneixement i als efectes oportuns.»  
València, 23 de març de 2010.- El president de la Junta Arbitral de Transports de València: Ramón Escrig Moreno.